Врз основа на член 36, член 77-s од Законот за култура (Сл. весник на РМ бр.31/98, 49/03, 82/05, 24/07, 116/10, 47/11, 51/11, 136/12, 23/13, 187/13, 44/14, 61/15, 154/15, 39/16, 11/18 и 11/18), член 21 став 1 точка 11 од Статутот на НУЦК “ Антон Панов “- Струмица , на предлог на в.д. Директорот Драган Маџиров на НУЦК “ Антон Панов “- Струмица, Управниот одбор на установата на седницата одржана на ден 04.08.2025 година го донесе следниот:

**ПРАВИЛНИК**

**за формата и содржината на јавниот оглас и пријавата за вработување,**

**начинот на спроведување на аудицијата , како и начинот на бодување во зависност од категоријата и нивото на работно место за кое е објавен јавниот оглас**

**во НУЦК “Антон Панов”- Струмица, за категориите А – уметници, начин на бодување во постапка за вработување за даватели на јавни услуги, категорија Б - уметнички соработници за подготвување на сценски и музичко сценски дела, категорија В - стручни сценски работници и категорија Г - стручни соработници во дејности од областа на културата**

**I. Начин на спроведување на аудицијата Категорија А- уметници**

**Член 1**

Аудицијата се спроведува за:

 - Вработување на неопределено време.

**I.1 ОРГАН ЗА СПРОВЕДУВАЊЕ НА АУДИЦИЈАТА**

**Член 2**

 Комисијата за постапка за вработување на уметник е составена од 5 (пет) члена, од редот на истакнати уметници, од нивото, односно од повисоко ниво од нивото на кандидатот за кој се води постапка за вработување.

**I.2 ВИДОВИ ПРОГРАМА ЗА АУДИЦИЈА**

**Член 3**

Аудицијата се состои од 3 (три) дела:

- Однапред подготвена етида;

 - Еден монолог по избор на кандидатот;

- Зададен материјал-драмска литература што се дава на кандидатот на увид

**Член 4**

(1) Аудицијата се спроведува според утврдена програма.

(2) Преку програмата кандидатот треба да покаже говорна техника, движење на сцена, способност за анализа на ликовите и реализација на истите.

 (3) Целата програма за аудиција, се кажува со претходно научен текст (напамет).

**I.3 ПОСТАПКА ЗА СПРОВЕДУВАЊЕ НА АУДИЦИЈА**

**Член 5**

(1) Директорот на јавната установа од областа на културата со решение формира комисија за постапка за вработување.

(2) Постапката за селекција за вработување на уметници се состои од проверка на веродостојноста на дадените податоци и доказите доставени на јавниот оглас и право да продолжат со аудиција.

(3) Кандидатите кои успешно ја поминале постапката на веродостојност на докази имаат право да продолжат со аудиција.

**Член 6**

 (1) Комисијата по истекот на рокот за поднесување на пријави, определува метеријал (монолог) во согласност со програмата и утврдува термин за полагање на аудицијата,

 (2) На аудицијата се проверуваат уметничките способности на кандидатот.

**Член 7**

Доколку на кандидатите на може да им се достави писменото известување за аудиција, по направениот обид Претседателот на комисијата може да ги извести кандидатите и преку огласна табла за терминот, местото на аудицијата и за подигање на потребниот материјал, што ќе се смета за уредно известување на кандидатите.

**Член 8**

Комисијата ја спроведува аудицијата во полн состав од 5 (пет) члена.

**Член 9**

 (1) По утврдување на кворумот за полноважно спроведување на аудицијата, се утврдува присутноста на пријавените кандидати и се пристапува кон аудицијата.

(2) Настапот на кандидатите е со ограничено траење од максимим 15 минути

**Член 10**

(1) За работата на комисијата се води записник кој содржи список на кандидати со кои е спроведена аудицијата и освоени бодови од истата и се доставува до Архивата на Центарот.

(2) Во случај кога Комисијата ќе одреди дека нема кандидти кои ги исполнуваат условите, односно нема доволен број кандидати спрема објавениот оглас кои не се оценети со доволно бодови, се објавува нов оглас за преостанатиот број потребни кандидати за прием.

 (3) Право на пријавување имаат и одбиените кандидати.

**Член 11**

По завршувањето на аудицијата комисијата се повлекува, ги анализира кандидатите со заеднички или индивидуален став и свое мислење и во рок од 3 (три) дена подготвува и до директорот на јавната установа од областа на културата доставува предлог кандидат.

**Член 12**

(1) Директорот на јавната установа од областа на културата во рок од 5 (пет) дена од денот на добивањето на предлогот е должен да донесе одлука за избор.

(2) Одлуката за избор се доставува до кандидатите и се објавува на веб страната и на огласна табла на јавната установа од областа на културата.

(3) Против одлуката незадоволниот кандидат има право во рок од 8 (осум) дена да поднесе жалба до Управниот одбор на јавната установа од областа на културата.

(4) Во рок од 5 (пет) дена од конечноста на одлуката за избор, директорот на јавната установа од областа на културата, носи решение за вработување и со избраниот кандидат склучува договор за вработување.

**II. НАЧИНОТ НА БОДУВАЊЕ ВО ЗВИСНОСТ ОД КАТЕГОРИЈАТА И НИВОТО НА РАБОТНО МЕСТО ЗА КОЕ Е ОБЈАВЕН ЈАВНИОТ ОГЛАС**

Начин на бодување во постапка за вработување за даватели на јавни услуги категорија А – уметници

|  |  |  |
| --- | --- | --- |
| А | **Аудиција** | Добиени бодови |
| 1. | Говорна техника | (0-10)  |
| 2.  | Движење на сцена | (0-10) |
| 3. | Способност за анализа на ликови и реализација | (0-10) |
| Вкупно бодови | (0-30) |

Начин на бодување во постапка за вработување за даватели на јавни услуги, категорија Б - уметнички соработници за подготвување на сценски и музичко сценски дела, категорија В - стручни сценски работници и категорија Г - стручни соработници во дејности од областа на културата

|  |  |  |
| --- | --- | --- |
| А | **Интервју** | Добиени бодови |
| 1. | Прашања за општите компетенции | (0-10)  |
| 2.  | Прашања за општите компетенци | (0-10) |
| Вкупно бодови | (0-20) |

**Член 13**

 Овој Правилник влегува во сила со денот на неговото донесување.

Претседател на Управен одбор

НУЦК Антон Панов – Струмица

Зорица Костадинова

\_\_\_\_\_\_\_\_\_\_\_\_\_\_\_\_\_\_\_\_\_\_\_\_